Izziņa par atzinumos sniegtajiem iebildumiem

|  |
| --- |
| **par Informatīvo ziņojumu par Eiropas Savienības finanšu instrumenta “Eiropas infrastruktūras savienošanas instruments” 2019-2020. gada darba plāna ietvaros līdzfinansētā projekta “Pacientu veselības pamatdatu un e-receptes informācijas apmaiņa ar pārrobežu E-veselības informācijas sistēmām” īstenošanu (VSS – 691)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | Informatīvā ziņojuma 2. lpp.“Lai varētu nodrošināt informācijas apmaiņu starp dalībvalstīm, NVD sagatavoja un 2019.gada 13. novembrī finansējuma piesaistei EISI ietvaros iesniedza Projekta pieteikumu (Projekta pieteikuma kods 2019-LV-IA-0070). Tā kā Projekta pieteikuma izvērtēšana bija paredzēta piecu mēnešu garumā un nebija zināms, vai NVD iesniegtais Projekta pieteikums tiks atbalstīts, tika nolemts sagaidīt izvērtēšanas komisijas lēmumu un tad sagatavot un iesniegt informatīvo ziņojumu Ministru kabinetam lēmuma pieņemšanai. Dažādu iepriekš neparedzētu apstākļu dēļ projektu pieteikumu izvērtēšanas process ieilga, tāpat pastāvēja iespēja, ka projektu konkurss tiks pārtraukts vai arī projekta iesniedzējiem būs jāpārceļ projekta uzsākšanas datums. NVD, apzinoties savus ierobežotos cilvēkresursus, nolēma gaidīt projektu vērtēšanas komisijas lēmumu par konkursa rezultātiem. Projektu vērtēšanas komisija paziņoja savu lēmumu tikai 2020.gada jūlija sākumā, atstājot spēkā Projekta pieteikumā norādīto aktivitāšu sākšanas datumu. Lai nezaudētu iespēju īstenot Projektu un saņemt EISI avansa maksājumu, NVD tika aicināts parakstīt grantu līgumu ar INEA pēc iespējas ātrāk, bet ne vēlāk kā līdz 2020.gada 1.augustam. Līdz ar to NVD, apzinoties visus riskus un to, ka valsts budžeta līdzfinansējums būs nepieciešams tikai sākot ar 2022.gadu, 2020.gada 23.jūlijā parakstīja granta līgumu Nr.INEA/CEF/ICT/A2019/2063979 ar INEA (turpmāk – Granta līgums).Projekta mērķis ir nodrošināt pacientu pamatdatu un e-recepšu datu elektronisku apmaiņu starp Latviju un citām ES dalībvalstīm, kas nodrošinās e-veselības pakalpojumus Latvijas pilsoņiem, kas ceļo vai dzīvo ārvalstīs, un ārzemniekiem, kas apmeklē vai strādā Latvijā. Projektu plānots īstenot no 2020. gada 1. augusta līdz 2023. gada 30. jūnijam.” | Finanšu ministrijas iebildums Nr.1“FM uztur 27.08.2020. atzinumā Nr.12/A-2/4543 izteikto pirmo iebildumu. Ņemot vērā, ka Nacionālais veselības dienests š.g. 23.jūlijā ir noslēdzis granta līgumu Nr.INEA/CEF/ICT/A2019/2063979 ar Eiropas Komisijas Inovācijas un tīklu izpildaģentūru par projekta “Pacientu veselības pamatdatu un e-receptes informācijas apmaiņa ar pārrobežu E-veselības informācijas sistēmām”, nesaņemot attiecīgu Ministru kabineta atļauju, uzskatām, ka informatīvā ziņojuma projektā paredzētā līguma īstenošana jānodrošina VM piešķirto valsts budžeta līdzekļu ietvaros, attiecīgi precizējot informatīvā ziņojuma projektu un Ministru kabineta sēdes protokollēmuma projektu. | **Daļēji ņemts vērā**Nacionālais veselības dienests (turpmāk – NVD) projekta “Pacientu veselības pamatdatu un e-receptes informācijas apmaiņa ar pārrobežu E-veselības informācijas sistēmām” (turpmāk – Projekts) pieteikumu iesniedza izvērtēšanai Eiropas Savienības finanšu instrumenta “Eiropas infrastruktūras savienošanas instruments” (Connecting Europe Facility) ietvaros izsludinātajā konkursā 2019.gada 13.novembrī. Tā kā Projekta pieteikuma izvērtēšana bija paredzēta piecu mēnešu garumā un nebija zināms, vai NVD iesniegtais Projekta pieteikums tiks atbalstīts, tika nolemts sagaidīt izvērtēšanas komisijas lēmumu, un tad iesniegt informatīvo ziņojumu Ministru kabinetam (turpmāk – MK) lēmuma pieņemšanai. Tā kā Projekta sākums bija paredzēts 2020.gada 1.augusts, NVD uzskata, ka tika paredzēts pietiekams laiks, lai sagatavotu un iesniegtu informatīvo ziņojumu MK. Diemžēl dažādu iepriekš neparedzētu apstākļu dēļ projektu pieteikumu izvērtēšanas process ieilga, tāpat pastāvēja iespēja, ka projektu konkurss tiks pārtraukts vai arī projektu iesniedzējiem būs jāpārceļ projektu sākšanas datums. NVD, apzinoties savus ierobežotos cilvēkresursus, nolēma gaidīt projektu vērtēšanas komisijas lēmumu par konkursa rezultātiem. Projektu vērtēšanas komisija paziņoja savu lēmumu tikai 2020.gada jūlija sākumā, atstājot spēkā Projekta pieteikumā norādīto aktivitāšu sākšanas datumu. Lai nezaudētu iespēju īstenot projektu un saņemt EISI avansa maksājumu, NVD tika aicināts parakstīt granta līgumu ar Eiropas Komisijas Inovācijas un tīklu izpildaģentūru (Innovation and Networks Executive Agency) (turpmāk – INEA) pēc iespējas ātrāk, bet ne vēlāk kā līdz 2020.gada 1.augustam. Līdz ar to NVD, apzinoties visus riskus un to, ka valsts budžeta līdzfinansējums būs nepieciešams tikai sākot ar 2022.gadu, 2020.gada 23.jūlijā parakstīja līgumu ar INEA. |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Starpministriju sanāksme elektroniski |
|  |  |
| Saskaņošanas dalībnieki |  Tieslietu ministrija, Finanšu ministrija, Vides aizsardzības un reģionālās attīstības ministrija, Valsts Kanceleja, Pārresoru koordinācijas centrs |
|    |  |
|  |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija  |
|  |  |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | Finanšu ministrijas iebildums Nr.2“Valsts un pašvaldību institūciju amatpersonu un darbinieku atlīdzības likuma (turpmāk – likums) 14.panta “Vispārējās piemaksas” pirmā daļa nosaka, ka amatpersona (darbinieks) var saņemt piemaksu ne vairāk kā 30 procentu apmērā no tai noteiktās mēnešalgas, ja papildus saviem tiešajiem amata (darba, dienesta) pienākumiem aizvieto prombūtnē esošu amatpersonu (darbinieku), pilda vakanta amata (dienesta, darba) pienākumus vai papildus amata aprakstā noteiktajiem pienākumiem pilda vēl citus pienākumus. Ņemot vērā, ka atbilstoši informatīvā ziņojuma projektam un no VM  š.g. 24.septembrī elektroniski saņemtajiem aprēķiniem projekta “Pacientu veselības pamatdatu un e-receptes informācijas apmaiņa ar pārrobežu E-veselības informācijas sistēmām” īstenošanā iesaistītam personālam paredzēts lielāks piemaksu apmērs nekā noteikts likuma 14.panta pirmajā daļā, uzskatām, ka precizējami aprēķini, informatīvā ziņojuma projekts un nepieciešamības gadījumā Ministru kabineta sēdes protokollēmuma projekts.” | **Panākta vienošanās**Aprēķini par Projekta īstenošanu 2020.gada 29.septembrī tika nosūtīti Finanšu ministrijai elektroniski uz e-pastu adresi: irina.druzinina@fm.gov.lv 2020.gada 14.oktobrī saņemts Finanšu ministrijas elektroniskā pasta atzinums, ka iebildums Nr.2 netiek uzturēts. |  |
| Atbildīgā amatpersona |    |
|  | (paraksts) |

Agnija Barona

Veselības ministrijas

Kapitālsabiedrību un investīciju uzraudzības nodaļas vecākā referente

tālr. 67876158,

Agnija.Barona@vm.gov.lv